หุ้นไทยปิด920.54จุด
ดัชนีหุ้นไทยปิดวันนี้ผิดคาดไม่สามารถทะลุสถิติสูงสุดใหม่ได้
2 ก.ย. 2553

ดัชนีหุ้นไทยปิดวันนี้ผิดคาดไม่สามารถทะลุสถิติสูงสุดใหม่ได้ 
ดังชีหุ้นไทยวันนี้ (2ก.ย.) แม้ว่าช่วงเช้าจะทะลุทำจุดสูงสุดใหม่แต่ช่วงบ่ายกลับมีแรงเทขายในหุ้นที่เกี่ยวข้องกับนิคมอุตสาหกรรมมาบตาพุด โดยเฉพาะหุ้นบริษัทปตท.(PTT)และบริษัทปูนซิเมนต์ไทย(SCC)ที่ขึ้นเหนือตลาดในช่วงเช้ามาเทขายในช่วงบ่าย ส่งผลให้ดัชนีปิดที่เพียง 920.54จุดเพิ่มขึ้น 1.20 จุดหรือ 0.13% โดยดัชนีเคลื่อนไหวระหว่าง912.45จุด-928.41 จุด มูลค่าการซื้อขาย 47,549 ล้านบาท
หมวดที่มีแรงซื้อสูงสุดคือ อสังหาริมทรัพย์ ธนาคารและพลังงาน ซึ่งมีแรงซื้อสูงสุดอยู่ที่หุ้นบริษัทอมตะคอร์ปอเรชัน(AMATA)ธนาคารกรุงไทย( KTB)บริษัทบ้านปู( BANPU)บริษัทเหมราชพัฒนาที่ดิน( HEMRAJ )
นักวิเคราะห์บล.เอเชีย พลัสแนะนำ ว่าดัชนีปรับขึ้นมาอย่างต่อเนื่อง แต่ระวังเกิดแรงเทขายอย่างรวดเร็ว ทั้งนี้แนะนำหุ้นที่ให้ซื้อตลอดสัปดาห์อย่างบริษัททุนธนชาต( TCAP)ธนาคารกรุงเทพ( BBL)ธนาคารกรุงศรีอยุธยา( BAY)และธนาคารกสิกรไทย(KBANK )ล้วนให้กำไรงานให้ถือต่อ สื่อสารยังเก็บต่อ บริษัทแอดวานซ์อินโฟร์เซอร์วิส(ADVANC)บริษัทโทเทิ่ล แอ็คเซ็ส คอมมูนิเคชันส์( DTAC)และบริษัทสามารถคอร์ปอเรชั่น( SAMART )ส่วนกลุ่มหลักทรัพย์ (บล.)ก่อนหน้านี้เน้นไปที่บล.ภัทร( PHATRA )ตอนนี้ขึ้นมาเยอะแล้วเปลี่ยนเป็นบล.เคจีไอ(ประเทศไทย( KGI )แทน ส่วนบล.บัวหลวง( BLS )และบริษัทสวนอุตสาหกรรมโรจนะ( ROJNA)บริษัทช.การช่าง(CK )ถือต่อ